rejauldu/bengali-wikipedia huggingface dataset:
রিঅ্যাক্ট নেটিভ ফেসবুকের তৈরী একটা ওপেন সোর্স মোবাইল অ্যাপলিকেশন ফ্রেমওয়ার্ক। নেটিভ সক্ষমতার সাথে সংমিশ্রন ঘটিয়ে রিঅ্যাক্ট নেটিভ একটাই ফ্রেমওয়ার্ক ব্যবহার করে ডেভেলপারদের জন্য ওয়েব, ডেস্কটপ অ্যাপলিকেশন, ইউডব্লিউপি অ্যাপলিকেশন, অ্যান্ড্রয়েড  ও আইওএস অ্যাপলিকেশন ডেভেলপ সহজ করে দেয়। এর বাইরেও, কিউটির জন্য রিয়েক্ট ন্যাটিভের একটা অসম্পূর্ণ পোর্ট রয়েছে।  ইতিহাস ২০১২ সালে মার্ক জাকারবার্গ মন্তব্য করেন, কোম্পানি হিশেবে তাদের সবচেয়ে বড় ভুল ছিলো নেটিভের বদলে এইচটিএমএলের উপর খুব বেশি মনোযোগ দেওয়া। এরপর সে জানায় ফেসবুক খুব শীঘ্রই আরও ভালো মোবাইল এক্সপেরিয়েন্স নিয়ে কাজ করবে।  ফেসবুকের জরডান ওয়াকে ব্যাকগ্রাউন্ড জাভাস্ক্রিপ্ট থ্রেড ব্যবহার করে আইওএসের জন্য ইউআই উপাদান তৈরীর একটা উপায় বের করেন। ফেসবুক এ প্রযুক্তিকে একটা পরিপক্ব রূপ দিতে নিজেদের মধ্যে একটা হ্যাকাথন আয়োজনের সিদ্ধান্ত নেয়।  মাসের পর মাস এর উপর কাজ করার পর ২০১৫ সালে রিঅ্যাক্ট জাভাস্ক্রিপ্ট কনফিগারেশনের প্রথম সংস্করণ প্রকাশিত হয়। একবার আলোচনার সময় ক্রিস্টোপার চ্যাডো বলেন ফেসবুক ইতোমধ্যেই তাদের নিজস্ব গ্রুপ অ্যাপ ও অ্যাড ম্যানেজারের জন্য রিঅ্যাক্ট নেটিভ ব্যবহার করছিলো।  প্রয়োগ রিঅ্যাক্ট নেটিভের কাজের ধরন অনেকটা রিয়েক্টের মত। একটা তফাৎ হলো রিঅ্যাক্ট নেটিভ ডকুমেন্ট অবজেক্ট মডেল বা ডোম ভার্চুয়াল ডোম ব্যবহার করে পরিবর্তন করে না। এটা অই নির্দিষ্ট যন্ত্রের একটা ব্যাকগ্রাউন্ড প্রসেসে চলে আর অ্যাসিনক্রোনাস, সিরিয়ালাইসেশন আর ব্যাসড ব্রিজ ব্যবহার করে নেটিভ যন্ত্রের সাথে যোগাযোগ করে।  রিঅ্যাক্ট নেটিভ এইচটিএমএল বা সিএসএস ব্যবহার করে না। বরং নেটিভ ভিউ নিয়ন্ত্রনের জন্য জাভাস্ক্রিপ্ট থ্রেডের ম্যাসেজ ব্যবহার করে। এটা অ্যান্ড্রয়েডে জাভা, আইওএসে সুইফট বা অবজেক্টিভ সিতে নেটিভ কোড লেখার সুযোগ দেয়, যা এতে অ্যাপলিকেশন নির্মাণ আরও নমনীয় ও ব্যবহার আরও বিস্তৃত করে।  হ্যালো ওয়ার্ল্ড উদাহরণ হ্যালো, ওয়ার্ল্ড প্রোগ্রাম রিঅ্যাক্ট নেটিভে যেমন দেখায়:  import React from 'react'; import { Text } from 'react-native';  export default function HelloWorld(){ 			return(  						Hello, World!  		)  }  আরও দেখুন  ফ্লাটার (সফটওয়্যার)  তথ্যসূত্র  বিষয়শ্রেণী:মোবাইল সফটওয়্যার বিষয়শ্রেণী:ফেসবুক বিষয়শ্রেণী:২০১৫-এর সফটওয়্যার বিষয়শ্রেণী:সফটওয়্যার ফ্রেমওয়ার্ক বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:সফটওয়্যার নির্মাণ বিষয়শ্রেণী:এমআইটি লাইসেন্স ব্যবহারকৃত সফটওয়্যার
চাচী ৪২০ হচ্ছে ১৯৯৭ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন তামিল চলচ্চিত্র অভিনেতা কমল হাসন; এটি ছিলো তার নিজেরই অভিনীত তামিল চলচ্চিত্র আভভাই শানমুগি (১৯৯৬) চলচ্চিত্রের পুনঃনির্মাণ যেটি আবার ইংরেজি চলচ্চিত্র মিসেস ডাউটফায়ার থেকে অনুপ্রাণিত হয়ে নির্মিত হয়েছিলো। চলচ্চিত্রটি ছিলো কমল হাসন পরিচালিত প্রথম চলচ্চিত্র এবং চলচ্চিত্রটিতে তিনি একজন নারী সেজেছিলেন যা দর্শকদের হৃদয় ছুঁয়ে গিয়েছিলো। চলচ্চিত্রটিতে কমল ছাড়াও মুখ্য এবং গুরুত্বপূর্ণ ভূমিকায় ছিলেন তাবু, অমরিশ পুরি, ওম পুরি, জনি ওয়াকার, পরেশ রাওয়াল, রাজেন্দ্রনাথ জ্যোতিষী, আয়েশা ঝুলকা, নছর এবং ফাতিমা সানা শেখ যিনি ছিলেন শিশুশিল্পী। চলচ্চিত্রটির সঙ্গীত পরিচালক ছিলেন বিশাল ভরদ্বাজ, সঙ্গীত এ্যালবাম ১৯৯৭ সালের ১৯ ডিসেম্বর মুক্তি পেয়েছিলো (চলচ্চিত্রটি মুক্তি পাবার দিনেই)। এই চলচ্চিত্রটির নাম প্রথমে চিকনি চাচী রাখার কথা ভাবা হয়েছিলো। অভিনয়ে কমল হাসন - জয়প্রকাশ পাসওয়ান/লক্ষ্মী গোড়বোলে তাবু - জনকী অমরিশ পুরি - দুর্গাপ্রসাদ ভরদ্বাজ ফাতিমা সানা শেখ - ভারতী ওম পুরি - বানওয়ারিলাল পণ্ডিত জনি ওয়াকার - জোসেফ পরেশ রাওয়াল - হরি ভাই নছর - সিরাজ আখতার/পণ্ডিত শিবরাজ শর্মা আয়েশা ঝুলকা - রত্না রাজেন্দ্রনাথ জ্যোতিষী - ডাঃ রোহিত  তথ্যসূত্র  বহিঃসংযোগ        বিষয়শ্রেণী:১৯৯৭-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:মার্কিন চলচ্চিত্রের ভারতীয় পুনর্নির্মাণ বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:বিশাল ভারদ্বাজ সুরারোপিত চলচ্চিত্র
কোরা ( কুডা, কুড়া, কাওরা, ধনগার এবং ধঙ্গের নামেও পরিচিত) ভারতের পশ্চিমবঙ্গ, ওড়িশা ও ঝাড়খণ্ড রাজ্য এবং রাজশাহীর বাংলাদেশী বিভাগে পাওয়া একটি জাতিগোষ্ঠী।  ২০১১ সালের আদমশুমারি তাদের জনসংখ্যা প্রায় ২৬০,০০০ দেখিয়েছে। ভারত সরকার তাদের একটি তফসিলি উপজাতি হিসেবে শ্রেণীবদ্ধ করেছে।   ব্যুৎপত্তি  উপজাতির নাম কোরা এবং এর বিকল্প যে বানান আছে তা সম্ভবত মুন্ডারি শব্দ মাটির কাজ "কোডা" থেকে উদ্ভূত হয়েছে।   ইতিহাস  অনুমান করা হচ্ছে যে তারা মুন্ডা উপজাতির একটি অংশ। রিসলি (১৮৯৪) তাদের একটি "হিন্দুইজড" জাতি হিসেবে শ্রেণীবদ্ধ করেছিলেন। কোরা তাদের ঐতিহ্যগত দক্ষতা এবং মাটি কাটা এবং ট্যাঙ্ক খননের মতো বিভিন্ন মাটির কাজে প্রাথমিক পেশার জন্য বিখ্যাত। সময়ের সাথে সাথে তারা পেশা হিসেবে ক্যাটেচু তৈরিতেও নিয়োজিত হয়েছে। এটি তাদের বিকল্প নাম খয়রা বা খয়রার অন্যতম উৎস। এখন তাদের অধিকাংশই কৃষিকাজ করে।   উপবিভাগ  উপজাতিটি কয়েকটি অন্তঃবিবাহিত দলে বিভক্ত। ওড়িশার কোরা দাবি করে যে তারা সূর্যবংশী গোষ্ঠীর এবং সাঁওতাল পরগণার কোরারা নিজেদের নাগবংশী বলে দাবি করে। এগুলোকে আরও কয়েকটি বহিরাগত ভাগে বিভক্ত করা হয়েছে যাকেগোত্র বলা হয় যেমন কাইচ, মানকদ, খাপুর, ধন, নুন, আদোভার, নাগ, মাঘি, প্রধান, বাঘা, বহেরা ইত্যাদি। এগুলো আবার পিতৃতান্ত্রিক বংশে বিভক্ত।   সংস্কৃতি  কোরারা মূলত পশ্চিমবঙ্গ ও ঝাড়খণ্ডে এবং ওড়িশায় ওড়িয়ায় বাংলায় কথা বলে। শুধুমাত্র অল্প সংখ্যক মানুষ এখনো তাদের আসল কোডা ভাষায় কথা বলে, যা মুন্ডা পরিবারের অন্তর্গত।  কোরা সংস্কৃতি একটি "ক্লাইন" অনুসরণ করে, যেখানে আরও পূর্বে বসবাসকারীরা আরও বেশি হিন্দু রীতিনীতি অনুসরণ করে, যখন আরও পশ্চিমের লোকেরা আরও ঐতিহ্যগতভাবে উপজাতীয় রীতিনীতি অনুসরণ করে।  কোরা পরিবারের কাঠামো বেশিরভাগই ছোট পরিবারের। একই বহিরাগত গোত্রের সাথে বিবাহ নিষিদ্ধ। তারা পুরুষতান্ত্রিক এবং দেশীয়। কোরা সমাজে বহুবিবাহ অনুমোদিত হলেও অধিকাংশ বিবাহই একগামী। বিংশ শতাব্দীর শুরুতে, পশ্চিমবঙ্গের বেশিরভাগ কোরারা শিশু বিবাহের অনুশীলন করত এবং বিবাহপূর্ব যৌনতার বিষয়ে শক্তিশালী নিষেধাজ্ঞা ছিল, কিন্তু ছোট নাগপুরের লোকেরা প্রাপ্তবয়স্ক বিবাহের অনুশীলন করত এবং তাদের কম কঠোর নিষেধাজ্ঞা ছিল। বাঁকুড়ায় বসবাসকারীদের একটি "অন্তবর্তীকালীন" বিবাহের রীতি ছিল, যেখানে প্রাপ্তবয়স্কদের বিবাহ ছিল আদর্শ কিন্তু বিবাহপূর্ব যৌনতাকে চরমভাবে কলঙ্কিত করা হত। আলোচনার মাধ্যমে বিয়ে হল সবচেয়ে সাধারণ ধরনের বিয়ে। তবে ক্রস-কাজিন ম্যারেজ, জুনিয়র লেভিরেট, জুনিয়র সোরোরেট, পালানোর মাধ্যমে বিয়ে, বন্দী করার অনুমতি রয়েছে। বিবাহবিচ্ছেদ, বিধবা এবং তালাকপ্রাপ্তদের পুনর্বিবাহও অনুমোদিত। বরকে দিতে হয় কনের দেনমোহর নগদ টাকায় প্রদান করতে হয়। ছোট নাগপুরে, উপজাতিরা মুন্ডা রীতিনীতি অনুসরণ করে, যখন পশ্চিমবঙ্গে তারা ঐতিহ্যবাহী হিন্দু রীতিনীতি অনুসরণ করে।  তারা স্বাভাবিক মৃত্যু হলে মৃতদের দাহ এবং অস্বাভাবিক মৃত্যুর ক্ষেত্রে দাফন করে। তাদের একটি ঐতিহ্যবাহী গ্রাম পরিষদ পঞ্চায়েত রয়েছে যার নেতৃত্বে মাঝি যাকে সহায়তা করেন পারমাণিক। এটি তাদের সামাজিক নিয়ম এবং ঐতিহ্যের সাথে সামঞ্জস্যতা নিশ্চিত করতে কেন্দ্রীয় ভূমিকা পালন করে। এই উপজাতিরা হিন্দু ধর্মের অনুসারী। সর্বপ্রাণবাদী বিশ্বাসও এই গোষ্ঠীর সদস্যদের দ্বারা অনুসরণ করা হয়। অন্যান্য ধর্মের সদস্যদের সংখ্যা খুবই কম।   আরও দেখুন    ভারতের উপজাতি   তথ্যসূত্র   বিষয়শ্রেণী:ওড়িশার তফসিলি উপজাতি বিষয়শ্রেণী:ভারতের তফসিলি জনজাতি বিষয়শ্রেণী:বাংলাদেশের জাতিগোষ্ঠী
হাদায়েকে বখশিশ (উর্দু: حدائق بخشش)  হল ইমাম আহমদ রেজা খান বেরলভী রচিত একটি নাত সম্বলিত কাব্যগ্রন্থ, যা ৩টি অংশ নিয়ে গঠিত। এর প্রথম অংশটি ১৩২৫ হিজরি অনুযায়ী ১৯০৭ সালে সংকলিত হয়। এখনও অবধি গবেষণা অনুসারে, এটির প্রথম দুইটি খণ্ড ১৯২৬ সালে প্রকাশিত হয়। উর্দু ছাড়াও এই সংকলনে কিছু বাণী ফারসি ও আরবি শব্দে রয়েছে। এর মধ্যে অন্তর্ভুক্ত বিখ্যাত নাতগুলির মধ্যে রয়েছে কাসিদা-এ-নূর, কাসিদা-ই মেরাজিয়া, মোস্তফা জানে রহমত পে লাখো সালাম, ছবছে আওলা ও আলা হামারা নবী, লাম ইয়াতি নাযিরু কাফি নাজরিন ইত্যাদি। হাদায়েকে বখশিশের নাতগুলি সুন্দরভাবে বহু আঞ্চলিক ভাষায় এবং ইংরেজি, আরবি, ফারসি এবং বাংলা ভাষায় অনুবাদ করা হয়েছে। এ কাব্যগ্রন্থটি নিয়ে অনেক ব্যাখ্যা লেখা হয়েছে। অনেক কবিরা এ গ্রন্থের প্রশংসা করেছেন। বিশেষ করে সালাম-এ-রেজা এবং কাসিদা-এ নূর সর্বাধিক প্রশংসিত হয়েছে।  এই কাব্যগ্রন্থের প্রথম দুটি অংশ সর্বসম্মতিক্রমে আহমদ রেজা খানের লেখা মূল গ্রন্থের অংশ বলে মেনে নেওয়া হলেও, তৃতীয় অংশটি নিয়ে বিতর্ক রয়েছে। এই গ্রন্থের প্রথম দুটি অংশে ৮১টি কাব্য রয়েছে।  নামকরণ এই গ্রন্থটি ঐতিহাসিকভাবে দিওয়ান হাদায়েকে বখশিশ নামে ১৩২৫ হিজরি মোতাবেক ১৯০৭ সালে সংকলিত হয়েছিল। এখানে হাদায়েক শব্দের অর্থ বাগান আর বখশিশ শব্দের অর্থ করুণা বা ক্ষমা। সেই বিবেচনায় এই গ্রন্থটির নামের অর্থ করুণার বাগান বলে মনে করা হয়।  মুদ্রণ ও প্রকাশনা তথ্যসূত্র  বিষয়শ্রেণী:১৯০৭-এর বই বিষয়শ্রেণী:১৯২৬-এর বই বিষয়শ্রেণী:উর্দু ভাষার বই বিষয়শ্রেণী:বহু ভাষায় অনুদিত বই বিষয়শ্রেণী:আহমদ রেজা খান বেরলভীর কর্ম
নয়ডা সেক্টর ১৪৭ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:নয়ডা মেট্রো স্টেশন
সত্যনারায়ণ সিং যাদব একজন ভারতীয় রাজনীতিবিদ। তিনি বিহার বিধানসভার ২০১৯ উপনির্বাচনে ভারতীয় জনতা পার্টির সদস্য হিসেবে থেকে দেহরী আসন থেকে নির্বাচিত হন। মোহাম্মদ ইলিয়াস হুসেনকে অযোগ্য ঘোষণা করার কারণে উপনির্বাচনের ঘটনা ঘটে। https://www.hindustantimes.com/assembly-elections/bjp-wins-dehri-assembly-bypoll-rashtriya-janata-dal-runner-up/story-aK3f9ZXYMOcz6OqbrOnERP.htmlhttps://www.hindustantimes.com/india-news/rjd-will-never-compromise-with-bjp-tejashwi/story-MupNaz0kmgwoVfXXBLcPcJ.html ‘RJD will never compromise with BJP’: Tejashwihttp://myneta.info/bihar2015/candidate.php?candidate_id=3732   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রোহতাস জেলার ব্যক্তি বিষয়শ্রেণী:বিহার বিধানসভার সদস্য ২০১৫-২০২০
ছুমাল আল কাহরামান (; মৃত্যু ৯২৯) খলিফা আল-মুকতাদিরের শাসনামলে ৯১৮ সালে নিযুক্ত ধর্মনিরপেক্ষ প্রশাসনিক আদালতের একজন মুসলিম মহিলা বিচারক ছিলেন। তিনি কাজী (ইসলামিক আইনে বিচারকারী বিচারক) ছিলেন না, কারণ তিনি কেবল ধর্মনিরপেক্ষ আইন নিয়ে কাজ করতেন। অভিযোগকারীরা আদালতে যে অভিযোগ করতো সেগুলো পুর্ণলিখনের দায়িত্বে তাকে রাখা হয়েছিল।See Karen Bauer, 'Debates on Women's Status as Judges and Witnesses in Post-Formative Islamic Law,' Journal of the American Oriental Society, 130.1 (2010), 1-21.  তার অবস্থান তার লিঙ্গ সাপেক্ষে অনন্য ছিল। তিনি অষ্টাদশ আব্বাসীয় খলিফা জাফর আল-মুকতাদির-বিল্লাহ এর মা উম্মে জাফর মুকতাদির কর্তৃক নিযুক্ত হন।   জীবনী  ছুমাল মূলত খলিফা আল-মুকতাদিরের মা শাঘাবের সহকারী ছিলেন। শাঘাব যখন তার ছেলের সিংহাসনের উত্তরাধিকার নিশ্চিত করেন, তখন তিনি কার্যত ক্ষমতা দখল করেন এবং রাষ্ট্রীয় বিষয়াদি পরিচালনার জন্য একটি সমান্তরাল আমলাতান্ত্রিক ব্যবস্থা নিয়োগ করেন। শাঘাব বলেছিলেন যে উম্মাহর বিষয়গুলি, বিশেষ করে ন্যায়বিচার, দায়িত্বে থাকা একজন মহিলার মাধ্যমে আরও ভালভাবে পরিচালিত হয়েছিল: ৯১৮ সালে তিনি মাজালিনের (ধর্মনিরপেক্ষ প্রশাসনিক আদালত) দায়িত্বে ছুমালকে নিযুক্ত করেন, যিনি প্রকৃতপক্ষে বিচারমন্ত্রী বা বিচার বিভাগের প্রধান প্রশাসক, এবং কাজীদের তত্ত্বাবধায়ক।Mernissi, Fatima; Mary Jo Lakeland (2003). The forgotten queens of Islam. Oxford University Press. . ইতিহাসবিদ তাবারির মতে, থুমাল তার অফিসে জনগণের মধ্যে জনপ্রিয়তা অর্জনের জন্য যথেষ্ট দায়িত্ব পালন করেছেন, বিশেষ করে নতুন সংস্কারের কারণে যা একজন বাদীর মামলা শুরু করার ব্যয় হ্রাস করে। তবে, আবু মুহাম্মদ আলী ইবনে আহমদ ইবনে সাইদ ইবনে হাযম-এর মতে তার নিয়োগকে মুসলিম ইতিহাসে বর্ণনা করা হয়েছে, "কেলেঙ্কারীর একটি উদাহরণ হিসাবে যা আজ পর্যন্ত দেখা যায়নি"।   বিচারক হিসাবে কাজ  ৩১৮ সালে, ছুমাল সমসাময়িক বিচারকের সমতুল্য পদে নিযুক্ত হন, এবং তিনি সেই অভিযোগগুলি দেখেন যেগুলো লোকেরা প্রতি শুক্রবার লিখতো। তিনি ওম্বুডসম্যান হাউসে বসতেন। বিচারক আব্বা আল-হাসান ইবনে আল-আশানি তাকে জনগণের কাছে পৌঁছাতে এবং তার পেশার সমস্যা কাটিয়ে উঠতে সহায়তা করেছিলেন।تاريخ الإسلام الذهبي	 » الطبقة الحادية والثلاثون	 » سنة ستٍّ وثلاث مائة	 »    মৃত্যু  ছুমাল কাহরামান ৯২৯ সালে মৃত্যুবরণ করেন।   আরও দেখুন    ইসলামে নারী  কাজী   তথ্যসূত্র    ইবনে কাসীর, আল বিদায়া ওয়া আল-নিহায়াহ  বিষয়শ্রেণী:১০ম শতাব্দীর নারী বিষয়শ্রেণী:৯২৯-এ মৃত্যু বিষয়শ্রেণী:জন্মের সাল অজানা বিষয়শ্রেণী:৯ম শতাব্দীতে জন্ম বিষয়শ্রেণী:বাগদাদের ব্যক্তি বিষয়শ্রেণী:ইসলামে নারী অধিকার বিষয়শ্রেণী:শরিয়া বিচারক বিষয়শ্রেণী:নারী বিচারক বিষয়শ্রেণী:১০ম শতাব্দীর আব্বাসীয় খিলাফতের ব্যক্তি বিষয়শ্রেণী:১০ম শতাব্দীর আব্বাসীয় খিলাফতের নারী বিষয়শ্রেণী:আব্বাসীয় খিলাফতের রাজসভাসদ
ফুটকড়াই ছোলা ও চিনি সহযোগে তৈরি একটি মিষ্টি জাতীয় খাবার। মুখরোচক এই খাদ্যটি দোল পূর্ণিমার আগের দিন ন্যাড়া পুড়ানোর পর ও দোল উৎসবের  প্রসাদ হিসাবে খাওয়া হয়। বাংলার এই প্রাচীন ঐতিহ্য বর্তমানে আধুনিকতার ছোঁয়ায় কিছুটা জনপ্রিয়তা হারিয়েছে।  ঐতিহ্য ও ইতিহাস শ্রীকৃষ্ণের দোলযাত্রা ও চৈতন্যদেবের আবির্ভাব উপলক্ষ্যে বিভিন্ন মঠ মন্দিরে বৈষ্ণব ধর্মাবলম্বীরা এই দিনটি উৎযাপন করেন। এই উৎসবের প্রসাদ হিসাবে নানা ধরনের মিষ্টি জাতীয় খাবার প্রস্তুত করা হয় এবং তা জনগণের মধ্যে বিতরণ করা হয়। বিভিন্ন মিষ্টির মধ্যে মঠ, ফুট কড়াই, মুড়কি বিশেষ উল্লেখযোগ্য। ফুটকড়াই প্রসাদ হিসাবে ছাড়াও ন্যাড়া পুড়ার সময় নিভে যাওয়া আগুনে দেওয়ার রীতি আছে।  কলকাতার বউবাজারে নীলমণি দের ঠাকুরবাড়িতে পূর্ণিমার দিন মহাসমারোহে চাঁচড় পোড়ানো হয় এবং পরেরদিন দোল উদ্‌যাপন করা হয়। উভয় উৎসবেই পূজার পাশাপাশি ভোগের আয়োজন করা হয়। ভোগ হিসাবে লুচি-তরকারি, ঘিপোয়া, ফুটকড়াই, মঠ, কদমা তিলেখাজা ইত্যাদির আয়োজন করা হয়।  এছাড়া মহেন্দ্রনাথ দত্তের লেখা থেকে পাওয়া যায়,   বর্তমানে কিছু কিছু পরিবারে পুজোতে ও মন্দিরে পুজোতে ভোগের সামগ্রী হিসাবে ঐতিহ্যবাহী নানা মিষ্টান্ন দেওয়া হয়। মঠ গোলাপি, হলুদ, সাদা মূলত এই ৩ রঙের হয়। এগুলি দেখতে চিনির তৈরি অনেকটা টাওয়ারের মত দেখতে শক্ত মিষ্টি। আগে চুটিয়ে রঙ খেলার ফাঁকে ফাঁকে চলত মঠ খাওয়ার চল ছিল। একই সাথে ফুটকড়াই খাওয়া হতো। কালচে ভাজা মটরের ওপর চিনির আস্তরণ। মুখে দিয়ে চিবালে কড়মড় করে আওয়াজ হত। বর্তমানে রং খেলার সাথে সাথে খাওয়ার চল না থাকলেও দেবতার প্রসাদ হিসাবে কোনওক্রমে বেঁচে আছে। যদিও তাও অনেক পরিবার থেকেই এই ঐতিহ্যবাহী খাবারটি হারিয়ে গেছে।   প্রস্তুতি  খুবই সহজ ও সাধারণ ভাবে ফুটকড়াই তৈরি করা হয়। ছোলা ভেজে তারউপর চিনির আস্তরণ দিয়ে ফুটকড়াই তৈরি হয়। খানিক মচমচে ধরনের হয়। খাবার সময় মচমচে আওয়াজ হয়।   তথ্য সূত্র  বিষয়শ্রেণী:বাংলার মিষ্টি বিষয়শ্রেণী:বাংলার খাদ্য বিষয়শ্রেণী:মিষ্টান্ন বিষয়শ্রেণী:মিষ্টি বিষয়শ্রেণী:দোলযাত্রা
জমির হাট উচ্চ বিদ্যালয় বাংলাদেশের দিনাজপুর জেলার পার্বতীপুরে অবস্থিত একটি উচ্চ বিদ্যালয়।   পাঠ্যক্রম     ক্লাস    সহ - পাঠক্রম সংক্রান্ত কার্যক্রম  এর মধ্যে রয়েছে:   বিতর্ক প্রতিযোগিতা  বক্তৃতা প্রতিযোগিতা  আবৃত্তি প্রতিযোগিতা  ক্বিরাত প্রতিযোগিতা  বিজ্ঞান মেলা  বার্ষিক ক্রীড়া প্রতিযোগিতা  সাংস্কৃতিক অনুষ্ঠান  বার্ষিক পিকনিক  বার্ষিক ভ্রমণ  বার্ষিক ফুটবল টুর্নামেন্ট  বার্ষিক বাস্কেটবল টুর্নামেন্ট  বার্ষিক ক্রিকেট টুর্নামেন্ট  নৃত্য প্রতিযোগিতা  সংগীত প্রতিযোগিতা   আরো দেখুন    বাংলাদেশের বিদ্যালয়সমূহের তালিকা  বাংলাদেশের শিক্ষাব্যবস্থা   তথ্যসূত্র   বিষয়শ্রেণী:দিনাজপুর জেলার বিদ্যালয় বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
গোলাপি শালিক (বৈজ্ঞানিক নাম: Strunus roseus), গোলাপি কাঠশালিক বা লাল ময়না Sturnidae (স্টার্নিডি) গোত্র বা পরিবারের অন্তর্গত Sturnus (স্টার্নাস) গণের অন্তর্গত এক প্রজাতির মাঝারি গায়ক পাখি।কালেঙ্গায় বিরল গোলাপি শালিক , আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: ২৩-০৬-২০১৩ খ্রিস্টাব্দ। অনেক সময় প্রজাতিটিকে Pastor গণের অন্তর্গত বলে মনে করা হয়।Jønsson, Knud A. & Fjeldså, Jon (2006): A phylogenetic supertree of oscine passerine birds (Aves: Passeri). Zool. Scripta 35(2): 149–186.  (HTML abstract) গোলাপি শালিকের বৈজ্ঞানিক নামের অর্থ গোলাপি কাঠশালিক (লাতিন: sturnus = কাঠশালিক, roseus = গোলাপি)। পাখিটি বাংলাদেশ, ভারত ছাড়াও দক্ষিণ ও মধ্য এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। এরা উঁচু ও খাড়া পর্বতের গায়ে গর্ত করে বা ফাটলে গাঙ শালিকের মতো দল বেঁধে বিশাল কলোনি তৈরি করে বাসা বানায়। স্ত্রী শালিক তাতে তিন থেকে পাঁচটি ফিকে নীল রঙের ডিম পাড়ে।   আকার  thumb|left|150px|গোলাপি শালিকের ডিম গোলাপি শালিক আকারে ভাত শালিক, ঝুঁটি শালিক বা গো শালিকের মতোই; প্রায় ২৩ সেন্টিমিটারের মত লম্বা। আর ওজন প্রায় ৬৪ গ্রাম। প্রাপ্তবয়স্ক গোলাপি শালিকের দেহের গোলাপি রঙের জন্য সহজেই অন্য প্রজাতির শালিক থেকে আলাদা করে চেনা যায়। এদের মাথা, মুখমণ্ডল, ঘাড়, গলা, ডানা ও লেজ চকচকে কালো। পিঠ, বুক, পেট ও তলপেট হালকা গোলাপি। ঠোঁট, পা ও নখ ফ্যাকাশে কমলা।   আবাস  গোলাপি শালিকের মূল আবাস এলাকা মধ্যপ্রাচ্য ও মধ্য এশিয়া।   খাদ্য  গোলাপি শালিক পোকামাকড়, ফল, ফুল-ফলের রস, শস্যদানা ইত্যাদি খেতে পছন্দ করে। আর তাই খাবারের খোঁজে চষা জমি, ফুল বা ফলের বাগানের আশপাশে ঘুরে বেড়ায়।   স্বভাব  গোলাপি শালিক পারিবারিক বা বড় দলে কৃষিজমি, স্যাঁতসেঁতে তৃণভূমি, ফুল-ফলের বাগান ও কাঁটা ঝোপে বিচরণ করে। এরা পরিষ্কার ও উচ্চ স্বরে ডাকে।   প্রজনন  গোলাপি শালিক সাধারণত মে থেকে জুন মাসে প্রজনন করে। স্ত্রী-পুরুষ দেখতে একই রকম। শুধু প্রজনন মৌসুমে পুরুষের দেহের রং কিছুটা উজ্জ্বল হয় ও মাথার ঝুঁটিটিও স্পষ্ট হয়ে ওঠে। স্ত্রীর ঝুঁটি কিছুটা ছোট হয়।   গ্যালারি    তথ্যসূত্র    বহিঃসংযোগ    Cyberbirding Rosy Starling pictures  বিষয়শ্রেণী:মধ্য এশিয়ার পাখি বিষয়শ্রেণী:ইউরোপের পাখি বিষয়শ্রেণী:এশিয়ার পাখি বিষয়শ্রেণী:আজারবাইজানের পাখি বিষয়শ্রেণী:তুরস্কের পাখি বিষয়শ্রেণী:পাকিস্তানের পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:থাইল্যান্ডের পাখি বিষয়শ্রেণী:ক্রিমিয়ার পাখি বিষয়শ্রেণী:ইউক্রেনের পাখি বিষয়শ্রেণী:স্টার্নাস বিষয়শ্রেণী:শালিক বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:স্টার্নিডি বিষয়শ্রেণী:দক্ষিণ এশিয়ার পাখি
মরচেরঙ ভুতিহাঁস (বৈজ্ঞানিক নাম: Aythya nyroca)(1996) , database, NODC Taxonomic CodeGill, Frank, and Minturn Wright (2006) , Birds of the World: Recommended English Names(2006) , website, Zoonomen - Zoological Nomenclature Resource, 2006.12.10 (ইংরেজি Ferruginous duck,ferruginous pochard, common white-eye বা white-eyed pochard) Anatidae পরিবারের Aythya গণের একটি পাখি। বিবরণ বিস্তৃতি বর্তমান অবস্থা এবং সংরক্ষণ বৈশ্বিক অবস্থা প্রায়-বিপদগ্রস্ত এবং বাংলাদেশের অবস্থায় সুলভ, পরিযায়ী। ভুতিবিশিষ্ট হাঁস নামেও পরিচিত। 	   চিত্রশালা  তথ্যসূত্র  বহিঃসংযোগ               বিষয়শ্রেণী:আফ্রিকার পাখি বিষয়শ্রেণী:ইউরেশিয়ার পাখি বিষয়শ্রেণী:মধ্যপ্রাচ্যের পাখি
ইব্রাহিম দেসাই () ছিলেন ভারতীয় বংশোদ্ভূত দক্ষিণ আফ্রিকার হানাফি দেওবন্দি আলেম এবং দক্ষিণ আফ্রিকার প্রধান মুফতি।   তিনি দারুল ইফতা মাহমুদিয়ার অনলাইন ইসলামিক প্রশ্ন-উত্তর তথ্যভাণ্ডার আস্কইমাম.অর্গ পরিচালনা করতেন। পূর্বে তিনি মাদরাসা ইন’আমিয়্যার দারুল ইফতার প্রধান ছিলেন। এরপর তিনি দারুল উলুম নুমানিয়্যাহ ও হামিদিয়্যার হাদীসের সিনিয়র লেকচারার। ২০২০ সালের জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছিলেন।    জীবনের প্রথমার্ধ  ওয়াটারওয়াল ইসলামিক ইনস্টিটিউটে (মিয়ার ফার্ম) কোরআনের হেফজ সমাপ্ত করার পরে, দেসাই ভারতের গুজরাটের জামিয়া ইসলামিয়া তালিমুদ্দিনে দারসে নিজামি কোর্স অধ্যয়ন করেছিলেন।  দারসে নিজামীতে অধ্যয়ন শেষ করার পর দেসাই আহমদ কানপুরীর অধীনে দাবেলে ২ বছর ইসলামী আইনের উপর গবেষণা করেন। সেখানে তিনি ফতোয়া জারি করার নীতি শিখেছিলেন। এই কোর্সটি শেষ করার পরে, তিনি দারুল উলূম দেওবন্দের প্রাক্তন গ্র্যান্ড মুফতী ফাতাওয়া মাহমুদিয়ার লেখক মাহমুদ হাসান গাঙ্গুহীর অধীনে ইফতা বিষয়ে আরও এক বছর পড়াশোনা করেন।   পেশা  ২০০৮ সালের মার্চ মাসে তিনি ইসলামিক কাসিম টুয়েট মেমোরিয়াল কলেজের (আইকেটিএমসি) শিক্ষার্থীদের উদ্দেশ্য বক্তৃতা দেওয়ার জন্য হংকং ভ্রমণ করেছিলেন।"A inspirational talk was held for S.1 and S.2 students on 26-03-2008." IKTMC  তিনি দারুল উলূম নুমানিয়্যাহ ও দারুল উলূম হামিদিয়্যায় সহীহ বুখারীর শিক্ষক এবং দক্ষিণ আফ্রিকার ডারবানের শেরউডে দারুল ইফতা মাহমুদিয়াহর প্রধান ছিলেন।  দেসাইয়ের ফাতাওয়া পোর্টাল আস্কইমাম.অর্গ কোয়াজুলু নাটাল বিশ্ববিদ্যালয়ের স্নাতকোত্তর স্তরের একাডেমিক অধ্যয়নের বিষয় হিসেবে অন্তর্ভুক্ত হয়েছে। “অনলাইন ফতোয়ায় মহিলাদের যৌন সংস্থার বিতর্কিত উপস্থাপনার বিশ্লেষণ” শিরোনামে  ২০১৫ সালে ফারহানা ইসমাইল কর্তৃক এই সাইটটির কেস স্টাডি সম্পন্ন হয়েছে।   প্রকাশনা  দেসাই দুটি বই রচনা করেছেন, "হাদিসের পরিচিতি: হাদিস ও এর বিষয়াবলির একটি সাধারণ পরিচয়" এবং "ইসলামি অর্থনীতির ভূমিকা"।আল-মাহমুদ নামে একটি বইয়ে তার ফতওয়াগুলো সংকলিত হয়েছে। শরিয়াহ কমপ্লায়েন্ট বিজনেস ক্যাম্পেইনে তার আলোচনার আরও একটি সংকলন হ'ল “শরিয়াহ অনুবর্তী ব্যবসায় প্রচারণা”। সমসাময়িক রায়গুলির সর্বশেষ সংকলনটি “সমসাময়িক ফাতাওয়া” নামে ৩ খণ্ডে প্রকাশিত হয়েছে।   আরও দেখুন   দেওবন্দি ব্যক্তিত্বের তালিকা  দক্ষিণ আফ্রিকায় দেওবন্দ আন্দোলন   তথ্যসূত্র    বহিঃসংযোগ    Ask Imam  দারুল ইফতা  দারুল মাহমুদ   আদর্শ মহিলা  দারুল ফিকহ  বিষয়শ্রেণী:সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকার মুসলিম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:মুসলিম দার্শনিক বিষয়শ্রেণী:আফ্রিকার মুফতি বিষয়শ্রেণী:জামিয়া ইসলামিয়া তালিমুদ্দিন দাভেলের প্রাক্তন শিক্ষার্থী বিষয়শ্রেণী:মাহমুদ হাসান গাঙ্গুহির শিষ্য বিষয়শ্রেণী:১৯৬৩-এ জন্ম বিষয়শ্রেণী:২০২১-এ মৃত্যু বিষয়শ্রেণী:মুফতি
thumb|300px|লিশটেনষ্টাইনের যেসমস্ত অংশে উচ্চতম আলেমানীয় জার্মান উপভাষা প্রচলিত, সেগুলিকে লাল রঙে নির্দেশ করা হয়েছে। দেশের বাকী অংশে উচ্চ আলেমানীয় উপভাষা প্রচলিত। জার্মান ভাষা লিশটেনষ্টাইনের সরকারি ভাষা। ইউরোপের যে চারটি দেশে জার্মান ভাষা সংখ্যাগরিষ্ঠ লোকের ভাষা, তাদের মধ্যে লিশটেনষ্টাইন ক্ষুদ্রতম। লিশটেনষ্টাইনের মানুষেরা জার্মান ভাষার আলেমানীয় উপভাষাতে কথা বলে। দেশের দক্ষিণে উচ্চতম আলেমানীয় উপভাষা এবং বাকী অংশে উচ্চ আলেমানীয় উপভাষা প্রচলিত।  বিষয়শ্রেণী:লিশটেনষ্টাইন বিষয়শ্রেণী:ইউরোপের ভাষা বিষয়শ্রেণী:লিশটেনস্টাইনের ভাষা
থাম্ব|Frame of the animated short film Katsudō Shashin (currently in possession of Natsuki Matsumoto). অ্যানিমের ইতিহাসের পথচিহ্ন বিংশ (২০) শতাব্দীর শুরুর থেকেই শনাক্ত করা যায়। সবচেয়ে প্রাচীনতম যাচাইকৃত অ্যানিমের সন্ধান পাওয়া যায় ১৯০৭ সালে   প্রথম প্রজন্মের অ্যানিমেটরবৃন্দ ১৯১০ দশকের ওতেন শিমোকাওয়া, জুনইচি কোওচি এবং সেইতারো কিতায়ামা, সাধারণত অ্যানিমের "পিতামাতা" হিসাবে উল্লেখ করা হয়।  প্রচারিত চলচ্চিত্র,যেমনমোমোতারো নো উইমিওয়াশি (১৯৪৩) এবং মোমোতারোঃ উমি নো শিনপেই (১৯৪৫),এরপর প্রথম অ্যানিমে চলচ্চিত্র তৈরি করা হয় যা দ্বিতীয় বিশ্বযুদ্ধের সময় তৈরি করা হয়েছিল৷ ১৯৭০ দশকের সময়, ডিজনি অ্যানিমেটরদের অনুপ্রেরণা দিয়ে অ্যানিমে আরো উন্নত করা হয়, এটি পশ্চিমা মূল থেকে নিজেকে পৃথক করে। এই সময়ের মধ্যে সাধারণত অ্যাস্ট্রো বয়, লুপিন III এবং ম্যাজিনজের জেড শো অন্তর্ভুক্ত ছিল৷ এই সময়ের মধ্যে বেশ কয়েকটি চলচ্চিত্র নির্মাতা বিখ্যাত হয়েছে। যেমন, হায়াও মিয়াজাকি এবং মামোরু ওশী৷  ১৯৮০ দশকে, জাপানে অ্যানিমে যখন মূলধারা হয়ে উঠেছে, তখন গুনদাম, ম্যাক্রস, ড্রাগন বল,রিয়াল রোবট, নভো গীতিনাট্য এবং সাইবারপাঙ্কের মতো ন্যায়মোনের জনপ্রিয়তা বৃদ্ধির মাধ্যমে উৎপাদন একটি গম্ভীরতার সম্মুখীন হয়। নভো যুদ্ধজাহাজ ইয়ামাতো এবং অতিমাত্রিক দুর্গ ম্যাক্রস যথাক্রমে তারকাচিহ্নিত এবং রোবোটেক হিসাবে অভিযোজিত হওয়ার পর বিশ্বব্যাপী সাফল্য অর্জন করে।  ১৯৮৮ সালে ফিল্ম আখিরা একটি অ্যানিমে চলচ্চিত্রের উৎপাদন খরচ এবং একটি আন্তর্জাতিক সাফল্য হয়ে উঠেছিল, একটি লাইভ কর্মসূচি দ্বারা ২০২১ সালের জন্য এটি পরিকল্পিত হয়ে যায়। এরপর, ২০০৪ সালে, একই স্রষ্টা স্ট্যামবয় তৈরি করে, যা সবচেয়ে ব্যয়বহুল অ্যানিমে চলচ্চিত্র হিসেবে যায়গা করে নেয়। ২০০২ সালে বার্লিন ফিল্ম ফেস্টিভালে প্রথম পুরস্কারটি ভাগ করে নেয় এবং ২০০৩ সালে একাডেমী পুরস্কার জিতে, যখন নির্দোষতা: ২০০৪ সালের কান চলচ্চিত্র উৎসবের গহ্বর গোস্টে পরিণত হন।  দ্বিতীয় বিশ্বযুদ্ধের সময়  ১৯৩০-এর দশকে জাপানী সরকার সাংস্কৃতিক জাতীয়তাবাদকে প্রয়োগ করতে শুরু করে।এটি আরো নেতৃত্ব দেয় সীমাবদ্ধ বিবাচনা এবং প্রকাশিত মিডিয়া নিয়ন্ত্রণ করতে৷ অনেক অ্যানিমেটরগুলিতে জানা যায় যে, জাপানী প্রতিভাবন্ ব্যক্তি ও জাতীয় সংযোজন প্রয়োগ করে অ্যানিমেশন তৈরি করা। কিছু মুভি নিউজ্রিথ থিয়েটারে দেখানো হয়েছিল, বিশেষ করে ১৯৩৯ সালের চলচ্চিত্র আইন এবং অন্যান্য শিক্ষা প্রচারমূলক চলচ্চিত্রে। এই ধরনের সমর্থন শিল্পকে উৎসাহিত করে বড় সংস্থাগুলি একত্রিত হওয়ার মাধ্যমে তৈরি করা এবং প্রধান লাইভ-অ্যাকশন স্টুডিও যেমন সছিকু হিসাবে অ্যানিমেশন উৎপাদন শুরু করতে পারে। এটি শচিকুতে ছিল যে, কেনযো মাসাওকা'র কুমো তো চুরিপ্পু উৎপাদিত হয়েছিল। যুদ্ধের সময় এই সংস্থাটি শিল্পে পরিনত হয়। তবে, তিনটি বড় কোম্পানিগুলির চলচ্চিত্র স্টুডিওগুলি মার্জ করে। আরো অ্যানিমেটেড চলচ্চিত্র সামরিক বাহিনী দ্বারা নিযুক্ত করা হয়৷ এরপর চুপচাপ, দ্রুত জাপানী মানুষ শত্রু বাহিনীর বিরুদ্ধে জয়লাভ করে। ১৯৪১ সালে, চীনে প্রিনসেন্স আইরন ফ্যান তৈরি করা হয়। এটি এশিয়ার প্রথম পূর্ণ দৈর্ঘ্য অ্যানিমেটেড বৈশিষ্ট্য।   তথ্যসূত্র   বিষয়শ্রেণী:অ্যানিমে বিষয়শ্রেণী:অ্যানিমেশনের ইতিহাস